《和徐榷院唐佐见寄七首》
宋代·何梦桂

白云古树杪，下有山人家。
与君曾读易，探索入圣涯，
盘桓坐白石，汲泉烧鼎茶。
至今山中儿，羡我两客嘉。
客去不复来，屋上凝朝霞。
有时抚孤琴，猿鹤听无哗。
何当赋招隐，共驾青牛车。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。